
ПРОГРАМА ЗА РАЗВИТИЕ НА СЕЛСКИТЕ РАЙОНИ
„Европейски земеделски фонд за развитие на селските райони – Европа инвестира в селските райони” МИГ Сливница – Драгоман




Сдружение МИГ Сливница – Драгоман един от бенефициентите получили първите договори по ПРСР 2014-2020 г.
На официална церемония на 09.12.2015г. в Гранитната зала на Министерски съвет,  Сдружение „МИГ Сливница – Драгоман” получи един от първите договори по Програмата за развитие на селските райони 2014-2020 г. Договора беше връчен на председателя на УС на МИГ Сливница – Драгоман и кмет на община Сливница Васко Стоилков лично от министъра на земеделието и храните Десислава Танева, в присъствието на премиера Бойко Борисов, изпълнителния директор на Държавен фонд „Земеделие“ Румен Порожанов и зам.министъра на земеделието и храните Васил Грудев. Проекта е по подмярка 19.1 „Помощ за подготвителни дейности” на ВОМР от ПРСР 2014-2020г., със срок на изпълнение от 6 месеца, на стойност 48 781.75лв.
  „2,9 млрд. евро ще бъдат на разположение на бизнеса, земеделските производители и българските селски общини до 2020 година“, заяви министър Танева. Тя благодари на премиера Бойко Борисов за оказаната подкрепа. „Първоначалните данни от тази година показват изключителен интерес към мерките, малко повече от самите бюджети. Искам да пожелая на всички успешно прилагане на Програмата, изпълнение на проектите в срок и разбира се подобряване на условията за правене на бизнес от земеделските производители и в общините по публичните мерки“, подчерта министър Танева. От своя страна министър-председателят  призова общините да използват парите от ПРСР в полза на хората. "Апелът ми е максимално, прозрачно, чисто, внимателно да действате. При едно добро усвояване, което имаме над 93%, да не правим грешки. Концентрирайте се, пожелавам ви успех, защото това са много пари, които влизат и ги изразходете в полза на хората".
    Васил Грудев допълни, че са връчени първите договори за изработването на стратегиите на Местните инициативни групи. "Това е един нов елемент в ПРСР 2014-2020, където финансираме общините за изработването на стратегиите. Днес сключихме договори с 66 Местни инициативни групи, които обхващат 119 общини на обща стойност 3 366 616,20 лева ", заяви Грудев. Той уточни, че на този етап се покрива 47% от територията на страната, като амбицията на Министерството е до края на 2015 г. покритите територии да достигнат 65 %.

Сдружение „Местна инициативна група Сливница - Драгоман”, 
Договор № РД 50-196/07.12.2015г.,
2200 гр.Сливница, пл. „Съединение” № 1, ет.1,  тел: 0887431215 , E-mail: leader@mig-SD.org, web: www.mig-SD.org

